
Előterjesztés Zalakaros Város Önkormányzata Képviselőtestületének 2020. január 14-én tartandó rendkívüli ülésére

Napirend címe: Javaslat a Dél – Zala Hulladékgazdálkodási Társulás Társulási Megállapodása
               módosítására
Előterjesztést készítette: Szabóné dr. Csányi Mariann jegyző/ 
                                        Dr. Termecz Mariann NMJV PH aljegyző
Tisztelt Képviselő Testület!
A Dél – Zala Hulladékgazdálkodási Társulás Társulási Megállapodását a Társulási Tanács a 2019. december 18-i ülésén a 10/2019. (XII. 18.) számú határozatával módosította.

A Társulási Megállapodás módosítását az alábbi indokok tették szükségessé:

A Nagykanizsai Gazdasági Ellátó Szervezetet Nagykanizsa Megyei Jogú Város Közgyűlése a 34/2019. (III. 28.) számú határozatával 2019. június 30. nappal Nagykanizsa Megyei Jogú Város Polgármesteri Hivatalába történő beolvadással megszüntette, ettől az időponttól a Polgármesteri Hivatal látja el a Nagykanizsai Gazdasági Ellátó Szervezet által végzett feladatokat.

A Társulási Megállapodás II.8., VII.3., a IX.1., valamint a XII.2. pontja az alábbi rendelkezést tartalmazza:

„II.8. A Társulás jogállása: a Társulás jogi személy.

A Társulás gazdálkodási, pénzügyi-gazdasági feladatait a Nagykanizsai Gazdasági Ellátó Szervezet végzi az államháztartásról szóló 2011. évi CXCV. törvény, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet alapján.”
„VII.3. A Társulás gazdasági feladatainak ellátásáról a Nagykanizsai Gazdasági Ellátó Szervezet gondoskodik.”
„IX.1. A Társulás költségvetése

A Társulás költségvetését az államháztartásról szóló 2011. évi CXCV. törvény, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet alapján a Társulás elnöke terjeszti a Társulási Tanács elé.

A Társulási Tanács megállapítja a Társulás éves költségvetését és gondoskodik annak végrehajtásáról, figyelemmel kíséri a források hatékony felhasználását, évente beszámol a költségvetés végrehajtásáról, gazdálkodásáról.

A Társulás költségvetését a Társulási Tanács önállóan költségvetési határozatban állapítja meg. A költségvetés végrehajtásáról a Társulási Tanács a gazdálkodási feladatokat ellátó Nagykanizsai Gazdasági Ellátó Szervezet útján gondoskodik.

A gazdálkodás biztonságáért a Társulási Tanács, a gazdálkodás szabályszerűségéért a Társulás elnöke a felelős.”
„XII.2. Az államháztartásról szóló törvény alapján a Társulás bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról a Nagykanizsai Gazdasági Ellátó Szervezet gondoskodik.”

A Társulási Megállapodás fenti rendelkezéseiben a Nagykanizsai Gazdasági Ellátó Szervezet helyett a jogutód szervezetet, Nagykanizsa Megyei Jogú Város Polgármesteri Hivatalát kell szerepeltetni.

A Társulási Megállapodás II.6. pontja tartalmazza a Társulás lakosságszámát, a megállapodás 1. számú melléklete pedig az egyes települések lakosságszámát.

A lakosságszámot az Mötv. 146. § (3) bekezdése alapján a helyi önkormányzati képviselők és polgármesterek általános választása évének január 1-jei lakosságszáma alapján kell meghatározni. (Jelenleg a megállapodásban a 2014. 01. 01-jei lakosságszám szerepel, melyet a 2019. 01. 01-jei adatoknak megfelelően aktualizálni szükséges.)
A Társulási Megállapodás 1. számú mellékletén ezen kívül az egyes települések képviselőjének megjelölését is indokolt átvezetni. Az egyes tagönkormányzatok társuláson belüli lakosságaránya pedig a 2019. 01. 01-jei lakosságszám szerint változik.
A Magyarország helyi önkormányzatairól szóló 2011. évi CLXXXIX. törvény 88. § (2) bekezdése alapján a társulásban részt vevő képviselő-testületek mindegyikének minősített többséggel hozott döntése szükséges a társulási megállapodás módosításához.

Kérem a Tisztelt Képviselő-testületet az alábbi határozati javaslat elfogadására:

Határozati javaslat

Zalakaros Város Önkormányzatának Képviselő- testülete 
1./ a Dél – Zala Hulladékgazdálkodási Társulás Társulási Megállapodásának 1. számú módosítását az előterjesztés melléklete szerint jóváhagyja.

2./ felhatalmazza a polgármestert a Társulási Megállapodás 1. számú módosításának, valamint a módosításokkal egységes szerkezetbe foglalt Társulási Megállapodás aláírására.

Határidő:


2020. január 31.

Felelős:


Novák Ferenc polgármester
Operatív felelős:                     Szabóné dr. Csányi Marianna jegyző
(A határozat elfogadásához minősített szótöbbség szükséges.)

Zalakaros 2020. január 08.








           Novák Ferenc









polgármester
Ikt. szám: 

Dél – Zala Hulladékgazdálkodási Társulás 
Társulási Megállapodás

1. számú módosítása

Nagykanizsa és térsége települési önkormányzatainak képviselő-testületei a Magyarország Alaptörvényének 32. cikk (1) bekezdése k) pontjában, valamint a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 87. §-ában foglalt felhatalmazás alapján, az Mötv. 13. § (1) bekezdés 19. pontjában, valamint a hulladékról szóló 2012. évi CLXXXV törvényben meghatározott hulladékgazdálkodási feladatok hatékony és korszerű ellátására, a hulladékgazdálkodáshoz kapcsolódó feladataik és tevékenységük koordinálására, projektek megvalósítására, a társulási vagyon fenntartására, az eszközök üzemeltetésére, továbbá egyéb környezetvédelmi fejlesztések közös megvalósítására létrehozott Dél – Zala Hulladékgazdálkodási Társulás 2/2149-17/2018. iktatószámú Társulási Megállapodását az alábbiak szerint módosítják:

1. A Társulási Megállapodás II.6. pontja helyébe az alábbi rendelkezés lép:

„II.6. A Társulás lakosságszáma a helyi önkormányzati képviselők és polgármesterek választásáról szóló törvényben meghatározott lakosságszám adatok alapján: 60 107 fő.”
2. A Társulási Megállapodás II.8. pontja helyébe az alábbi rendelkezés lép:

„II.8. A Társulás jogállása: a Társulás jogi személy.

A Társulás gazdálkodási, pénzügyi-gazdasági feladatait Nagykanizsa Megyei Jogú Város Polgármesteri Hivatala végzi az államháztartásról szóló 2011. évi CXCV. törvény, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet alapján.”
3. A Társulási Megállapodás VII.3. pontja helyébe az alábbi rendelkezés lép:

„VII.3. A Társulás gazdálkodási, pénzügyi-gazdasági feladatainak ellátásáról Nagykanizsa Megyei Jogú Város Polgármesteri Hivatala gondoskodik.”
4. A Társulási Megállapodás IX.1. pontja helyébe az alábbi rendelkezés lép:

„IX.1. A Társulás költségvetése
A Társulás költségvetését az államháztartásról szóló 2011. évi CXCV. törvény, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet alapján a Társulás elnöke terjeszti a Társulási Tanács elé.

A Társulási Tanács megállapítja a Társulás éves költségvetését és gondoskodik annak végrehajtásáról, figyelemmel kíséri a források hatékony felhasználását, évente beszámol a költségvetés végrehajtásáról, gazdálkodásáról.

A Társulás költségvetését a Társulási Tanács önállóan költségvetési határozatban állapítja meg. A költségvetés végrehajtásáról a Társulási Tanács a gazdálkodási feladatokat ellátó Nagykanizsa Megyei Jogú Város Polgármesteri Hivatala útján gondoskodik.

A gazdálkodás biztonságáért a Társulási Tanács, a gazdálkodás szabályszerűségéért a Társulás elnöke a felelős.”
5. A Társulási Megállapodás XII.2. pontja helyébe az alábbi rendelkezés lép:

„XII.2. Az államháztartásról szóló törvény alapján a Társulás bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról Nagykanizsa Megyei Jogú Város Polgármesteri Hivatala gondoskodik.”
6. A Társulási Megállapodás 1. számú melléklete helyébe jelen megállapodás-módosítás 1. számú melléklete lép.
7. A jelen Társulási Megállapodás módosítás a Társulást alkotó valamennyi települési önkormányzat képviselő-testületének minősített többséggel hozott jóváhagyó határozatával válik hatályossá. Jelen megállapodás elválaszthatatlan részét képezi a tagönkormányzatok képviselő-testületi határozatai.

8. Jelen Társulási Megállapodás módosításban nem szabályozott kérdésekben a Magyarország helyi önkormányzatairól szóló 2011. évi CLXXXIX, törvény, a hulladékról szóló 2012. évi CLXXXV. törvény, az államháztartásról szóló 2011. évi CXCV. törvény, az államháztartásról szóló törvény végrehajtásáról szóló 368/2011. (XII. 31.) Korm. rendelet, valamint a Polgári Törvénykönyv rendelkezései az irányadók.

9. A Társulási Megállapodás 1. számú módosítása a törzskönyvi bejegyzés napjától hatályos.

10. Mellékletek:

1. számú melléklet: Társulás tagjainak neve, székhelye, képviselője, lakosságszáma, a lakosság aránya

2. számú melléklet: A tagok képviselő-testületeinek a Társulási Megállapodás 1. számú módosítását elfogadó határozatai

3. számú melléklet: Aláírólapok a Társulási Megállapodás 1. számú módosításának, valamint a módosításokkal egységes szerkezetbe foglalt Társulási Megállapodás aláírásáról
Záradék:

A Dél-Zala Hulladékgazdálkodási Társulás Társulási Megállapodásának 1. számú módosítását a társult települési önkormányzatok képviselő-testületei jóváhagyták, az abban foglaltakat önmagukra nézve kötelező rendelkezésként fogadták el.

Települési Önkormányzat Képviselő-testülete:

Jóváhagyó határozat száma:

	Belezna Község Önkormányzatának Képviselő-testülete
	számú határozat

	Bocska Község Önkormányzatának Képviselő-testülete
	számú határozat

	Eszteregnye Község Önkormányzatának Képviselő-testülete
	számú határozat

	Fűzvölgy Község Önkormányzatának Képviselő-testülete
	számú határozat

	Homokkomárom Község Önkormányzatának Képviselő-testülete
	számú határozat

	Hosszúvölgy Község Önkormányzatának Képviselő-testülete
	számú határozat

	Iharos Községi Önkormányzat Képviselő-testülete
	számú határozat

	Iharosberény Község Önkormányzatának Képviselő-testülete
	számú határozat

	Kiscsehi Község Önkormányzatának Képviselő-testülete
	számú határozat

	Liszó Község Önkormányzatának Képviselő-testülete
	számú határozat

	Nagykanizsa Megyei Jogú Város Közgyűlése
	számú határozat

	Nemespátró Község Önkormányzatának Képviselő-testülete
	számú határozat

	Petrivente Községi Önkormányzat Képviselő-testülete
	számú határozat

	Pogányszentpéter Község Önkormányzatának Képviselő-testülete
	számú határozat

	Rigyác Község Önkormányzatának Képviselő-testülete
	számú határozat

	Semjénháza Községi Önkormányzat Képviselő-testülete
	számú határozat

	Sormás Község Önkormányzatának Képviselő-testülete
	számú határozat

	Surd Község Önkormányzatának Képviselő-testülete
	számú határozat

	Tótszentmártoni Községi Önkormányzat Képviselő-testülete
	számú határozat

	Tótszerdahely Községi Önkormányzat Képviselő-testülete
	számú határozat

	Újudvar Község Önkormányzatának Képviselő-testülete
	számú határozat

	Zalakaros Város Önkormányzata
	számú határozat


Jelen Társulási Megállapodás módosítást a társult önkormányzatok képviseletében eljáró polgármesterek, mint az önkormányzatok képviselő-testületeinek akaratával és szándékával mindenben megegyező feltételeket tartalmazó okiratot – a mellékelt aláírólapokon - helybenhagyólag aláírták.

Nagykanizsa, ………………………………
Nagykanizsa Megyei Jogú Város Önkormányzata Közgyűlésének Ügyrendi, Jogi és Közrendi Bizottsága ………………………………… számú határozata szerint aláírásra alkalmas.
1. számú melléklet

A Dél-Zala Hulladékgazdálkodási Társulás tagjainak neve, székhelye, képviselője, lakosságszáma és lakosság aránya

	Név
	Székhelye
	Képviselője a Társulási Tanácsban
	lakosság
2019. 01. 01.

	
	
	
	száma (fő)
	aránya (%)

	Belezna Község Önkormányzata 
	8855 Belezna, 

Szabadság tér 20.
	polgármester
	717
	1,19

	Bocska Község Önkormányzata
	8776 Bocska,

Bocskai István út 4.
	polgármester
	325
	0,54

	Eszteregnye Község Önkormányzata 
	8882 Eszteregnye,

Kossuth u. 3.
	polgármester
	671
	1,12

	Fűzvölgy Község Önkormányzata 
	8777 Fűzvölgy,

Kossuth u. 52.
	polgármester
	140
	0,23

	Homokkomárom Község Önkormányzata 
	8777 Homokkomárom,

Jókai u. 35.
	polgármester
	222
	0,37

	Hosszúvölgy Község Önkormányzata 
	8777 Hosszúvölgy,

Kossuth u. 7.
	polgármester
	183
	0,3

	Iharos Községi Önkormányzat
	8726 Iharos,

Kis u. 2.
	polgármester
	511
	0,85

	Iharosberény Község Önkormányzata
	8725 Iharosberény,

Rákóczi u. 6.
	polgármester
	1296
	2,16

	Kiscsehi Község Önkormányzata
	8888 Kiscsehi,

Petőfi út 2.
	polgármester
	186
	0,31

	Liszó Község Önkormányzata
	8832 Liszó, 

Kanizsai u. 2.
	polgármester
	380
	0,63

	Nagykanizsa Megyei Jogú Város Önkormányzata
	8800 Nagykanizsa,

Erzsébet tér 7.
	polgármester
	46447
	77,27

	Nemespátró Község Önkormányzata
	8857 Nemespátró,

Petőfi Sándor u. 3.
	polgármester
	285
	0,47

	Petrivente Községi Önkormányzat 
	8866 Petrivente,

Kossuth Lajos u. 78.
	polgármester
	359
	0,6

	Pogányszentpéter Község Önkormányzata
	8728 Pogányszentpéter,

Bajcsy-Zs. u. 84.
	polgármester
	507
	0,84

	Rigyác Község Önkormányzata
	8883 Rigyác,

Szabadság út 4.
	polgármester
	425
	0,71

	Semjénháza Községi Önkormányzat
	8862 Semjénháza,

Kossuth Lajos út 3.
	polgármester
	562
	0,93

	Sormás Község Önkormányzata
	8881 Sormás,

Fő u. 1.
	polgármester
	893
	1,49

	Surd Község Önkormányzata 
	8856 Surd, 

Kossuth Lajos u. 2.
	polgármester
	625
	1,04

	Tótszentmártoni Községi Önkormányzat
	8865 Tótszentmárton,

Rákóczi Ferenc u. 3.
	polgármester
	810
	1,35

	Tótszerdahely Községi Önkormányzat 
	8864 Tótszerdahely,

Zrínyi tér 2.
	polgármester
	1073
	1,79

	Újudvar Község Önkormányzata
	8778 Újudvar,

Petőfi u. 2.
	polgármester
	952
	1,58

	Zalakaros Város Önkormányzata
	8749 Zalakaros, Gyógyfürdő tér 1.
	polgármester
	2538
	4,22

	Összesen
	-
	-
	60107
	100


3. számú melléklet

Aláírólap

…………………..…………………………………. Önkormányzata
(székhelye: ………………………………………………….……………………..)

képviseli: …………………………………. polgármester

ezen aláírólap aláírásával elismeri, hogy az önkormányzat képviselő-testülete

a DÉL – ZALA HULLADÉKGAZDÁLKODÁSI TÁRSULÁS 
társulási megállapodásának 1. számú módosítását (melyet a Társulási Tanács a 10/2019. (XII. 18.) számú határozatával jóváhagyott) a ………………………………… számú határozatával elfogadta.

A társulási megállapodás 1. számú módosításának, valamint a módosításokkal egységes szerkezetbe foglalt társulási megállapodás aláírására az önkormányzat képviselő- testülete - jelen aláírólap aláírásával - a polgármestert felhatalmazta.

Kelt: …………………………………………

P.H.

                                                                                           polgármester


